CELEX: 62010CN0091
Language: mt
Date: 2010-02-17 00:00:00
Title: Kawża C-91/10: Talba għal deċiżjoni preliminari mressqa mir-Rechtbank Breda (il-Pajjiżi l-Baxxi) fis- 17 ta’ Frar 2010 — VAV Autovermietung GmbH vs Inspecteur van de Belastingdienst/Douane Zuid, kantoor Roosendaal

1.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/26
            
         Talba għal deċiżjoni preliminari mressqa mir-Rechtbank Breda (il-Pajjiżi l-Baxxi) fis-17 ta’ Frar 2010 — VAV Autovermietung GmbH vs Inspecteur van de Belastingdienst/Douane Zuid, kantoor Roosendaal
   (Kawża C-91/10)
   2010/C 113/41
   Lingwa tal-kawża: l-Olandiż
   
      Qorti tar-rinviju
   
   Rechtbank Breda
   
      Partijiet fil-kawża prinċipali
   
   
      Rikorrenti: VAV Autovermietung GmbH.
   
      Konvenuti: Inspecteur van de Belastingdienst/Douane Zuid, kantoor Roosendaal
   
      Domandi preliminari
   
   
               (1)
            
            
               Id-dritt Komunitarju, b’mod partikolari l-prinċipju tal-libertà li jiġu pprovduti servizzi previst fl-Artikoli 49 KE sa 55 KE (li saru l-Artikoli 56 sa 62 TFUE), jipprekludi sistema legali nazzjonali li tipprovdi li persuna residenti jew stabbilita fil-Pajjiżi l-Baxxi u li hemmhekk tuża vettura rreġistrata u mikrija fi Stat Membru ieħor għandha, meta tuża l-vettura għall-ewwel darba fit-toroq Olandiżi, tħallas taxxa, fejn inizjalment l-ammont sħiħ tagħha huwa mitlub u fejn il-bilanċ jitħallas lura, mingħajr kumpens għal interessi, wara li jintemm l-użu ta’ din il-vettura fit-toroq Olandiżi, u dan sabiex l-ammont dovut u mħallas ikun finalment jikkorrispondi għat-tul tal-użu fil-Pajjiżi l-Baxxi?
            
         
               (2)
            
            
               Jekk is-sistema legali inkwistjoni għandha tiġi kkunsidrata bħala restrizzjoni għall-prinċipju tal-libertà li jiġu pprovduti servizzi previst fl-Artikoli 49 KE sa 55 KE (li saru l-Artikoli 56 sa 62 TFUE), l-istess sistema tista’ tkun iġġustifikata mit-trattament ugwali tal-vetturi kollha disponibbli fil-Pajjiżi l-Baxxi kif ukoll mill-għan ta’ prevenzjoni ta’ abbużi (li huwa marbut ma’ dan it-trattament ugwali u li jirriżulta minnu) u/jew mill-għan li tiġi evitata diskriminazzjoni inversa fil-konfront tal-kerrejja domestiċi u tal-klijenti tagħhom sa fejn fil-każ ta’ kirja domestika jintalab il-ħlas bil-quddiem tal-ammont kollu tat-taxxa?